Brynjulf Bjørklid

Brynjulf Bjørklid (født 31. oktober 1946) er blant annet en norsk produsent av videoer, tekstforfatter av rock og visetekster og som skjønnlitterær forfatter av en rekke romaner med miljø fra barndomsbyen Tromsø. Han er medlem av Nordnorsk Forfatterlag. Bjørklid bor i dag i Oslo.


== Tromsøforfatter ==
Han er utdannet cand. polit. med blant annet kriminologi i fagkretsen. Han har vært ansatt i mer enn tyve år som seniorrådgiver i Barne- og familiedepartementet (BFD), hvor han jobber med barnevern, men han har hatt hyppige permisjoner for å jobbe med film og video. 
Lokalt i Tromsø er Bjørklid godt kjent som tekstforfatter, blant annet for sangen til Tromsø Idrettslag som synges ved hjemmekampene. Han har også skrevet tekster for Sverre Kjelsberg og Pussycats, og skrevet barnesangtekster for Rikskonsertene.
I 1997 vant Bjørklid novellekonkurransen som ble arrangert i forlengelsen av at avisen Nordlys hadde 95-årsjubileum med novellen Negerprinsessa. Juryen uttalte at vinnernovellen sto i en klasse for seg. I 2002 vant han også en novellekonkurranse for Kommunal Rapport med bakteppe fra den offentlig, byråkratisk sfære. Han har også utgitt tekster i Nordnorsk Magasin.
Brynjulf Bjørklid debuterte som romanforfatter med Engelen fra Kaunas i 2002. Den har sin handling om den tidligere politimann Jens Lyting, som til dels deler en noen trekk med forfatteren selv, og som etter flere år sørpå reiser tilbake til Nord-Norge for å jobbe som privatetterforsker. Det går sånn passe, men deretter får han oppdraget med å finne engelen fra Kaunas.
I 2004 utga han kriminalromanen Død indianer, igjen med den nordnorske kriminaletterforskeren Jens Lyting som forfatterens løse alter ego, noe som ga seg utslag i dels essayistiske betraktninger om fotball og populærmusikk. Begge romanene har skildringer fra det moderne nordnorske livet, både urbane Tromsø som det langt mindre siviliserte Barentsområdet. 
I forfatterens kriminalroman, Puma, er handlingen plassert utenfor Tromsø og da på det fiktive stedet Rivergood i delstaten Oregon. Bjørklid var selv i USA i 2003 og 2005. I Puma blir en ung pike blir tilsynelatende drept av en puma, noe som ikke har skjedd i staten Oregon på flere tiår, og ikke alle er sikre på at det virkelig er pumaen som er synderen. Psykologen John Lafaro har voldskriminalitet som spesiale og knyttes til saken som sakkyndig.
I 2011 utkom Noen som gråter i tjernet. Selv om bokens fortelling har en mystisk hendelse i sentrum, er den mer å betrakte som generell skjønnlitterær roman enn en renskåret krimbok, med fokus på en fluefiskers død. I tillegg har Bjørklid også har tatt utgangspunkt i del trekk fra egen familiehistorie og spunnet videre på disse. En bok «Om luft, vind og ingenting, og litt om jakt og fiske og annet folkeliv. Om det som er og det som var. Og om andres bøker om skogen», med tekst og bilder og med en sang med noter til slutt.Han har siden 2020 gitt ut musikk under artistnavnet BB Sunrise. Han har utgitt tolv enkeltutgivelser og ett album. Det er både norske viser og engelskspråklige tekster i americana-tradisjonen.


== Bibliografi ==
Engelen fra Kaunas – roman, 2002
Død indianer –  roman, 2004
Deplive –  roman, 2006
Puma –  roman, 2009
Noen som gråter i tjernet – roman, 2011
Kongler på kastet : et år på Krokskogen –  sakprosa, 2016


== Videoer ==
Barnehagen ved slakteplassen –  Norsk filminstitutt, 1985
Med gress i støvlene –  Norsk filminstitutt, 1987
Bygg barnehager –  Videomaker, 1990
Ajagattis –  Norsk filminstitutt, 1991
Videre Hjortefot –  VideoMaker-Nord, 1993
Barnehager i endring –  Barne- og familiedepartementet, 1998


== Diskografi ==
Sverre Kjelsberg: Sverre (1982)
Jan Arvid Johansen: Rusfri rus/Klubben bakom domus (1983)
Jan Arvid Johansen: Pastor'n/Venezia (1984)
Tromsø Idrettslag: «Vinden ifra nord» (TIL-sangen) (1986)
The Pussycats: Hey Pretty Baby/To You/Forever In Pain (1991)
The Pussycats: To You (1991)
Jan Arvid Johansen: Venezia (2005)
Jan Arvid Johansen: Tonen & kjærligheten (2005)
Jan Arvid Johansen: Kjær (2009)
Espen Rud: Ukjend by (2014)
Marit Sandvik: Fly mæ hjem (2016)
Marit Sandvik: Vintervenn (2017)
Marit Sandvik: Gå, Sveve (2017)
Brynjulf Bjørklid/BB Sunrise: Present Bygones (2022), Marit Sandvik er duettpartner på to låter


== Priser ==
Førstepremie i Nordlys novellekonkurranse 1997
Førstepremie i Kommunal rapports novellekonkurranse 2002


== Referanser ==


== Eksterne lenker ==
Nordnorsk forfatterlag: Brynjulf Bjørklid
Presentasjon av Brynjulf Bjørklid i Forfatterkatalogen på Forfattersentrums nettsider
Brynjulf Bjørklid på Fjordgaten